Abubakar Hussain

Abu Baker Hussain (født 1987) er en norsk-pakistansk skuespiller, komiker og programleder. 

 Bakgrunn og virke 
Hussain ble født den 18. april 1987 i Lahore i Pakistan og vokste opp på Lørenskog, og noen få år på Bjørndal. Familien hans er opprinnelig fra Pakistan, men har bodd i Norge siden 1970.

Han har vært med i filmen Izzat, NRK-seriene Taxi og Maxitaxi Driver og var programleder for talkshowet Tabu med Abu på NRK TV. 

Han fikk Komiprisen 2014 i klassen årets gjennombrudd for Tabu med Abu.

I 2015 ga han ut boken Hvis jeg var hvit hadde jeg ikke skrevet denne boka sammen med Ida Fjeldbraaten. Boken ble gitt ut på Cappelen Damm forlag.

I 2018 begynte han som en av flere programledere i radioprogrammet Med All Respekt på NRK P13. Han har også flere ganger vært gjesteprogramleder på radioprogrammer som P3morgen på NRK P3. Våren 2020 er han en av deltakerne i realityserien Camp Kulinaris. Han startet i 2020 nettserien Spicy Players på YouTube.

Fra 2021 er Hussain aktuell i TV-programmet Sofa, som er har kommet i ny drakt på TV 2. Hussain deltok i både sesong 1 og 2.

I 2021 var Hussain deltager i én sesong av gameshowet Fangene på fortet. Han var også en av deltakerne i TV 2s musikalske talentkonkurranse Norges nye megahit i 2021, og endte på en sjetteplass i den konkurransen. I 2024 deltok han i underholdningsprogrammet Maskorama på NRK1, der han røk ut av konkurransen i første episode.

 Film og TV 
 Filmer 
 2019: Alle må dø – rollen som Zain
 2015: Wendyeffekten – rollen som vakt
 2014: Haram – rollen som Amir
 2005: Izzat – rollen som Amir

 TV-roller 
 2022: Kasko – rollen som Zia
 2021: Hvite gutter – rollen som badevakten Johnny
 2021: Maxitaxi Driver – rollen som Remi
 2020: PubertetsCamp – rollen som Karims far
 2019: Beforeigners – rollen som lagerleder
 2019: Kongen av Gulset – rollen som Mezhut
 2012: NAV – rollen som medlem av en innvandrerfamilie
 2011: Taxi – rollen som Zain

 Deltakelser i ulike TV-programmer (utvalg) 
 2025: Dette er humor  (sesong 2) (NRK) – deltaker 
 2025: Kongen Befaler (sesong 11) (TVNorge) – deltaker
 2024: Maskorama (sesong 5) (NRK) – deltaker
 2023: Asbjørns julekalender (TV2) – gjest i luke 11
 2023: 16 ukers helvete – bootcamp (TVNorge) – deltaker
 2021: Norges nye megahit (TV2) – finalist
 2021: Fangene på fortet (Viaplay) – deltaker
 2021: Alle mot alle (TVNorge) – semifinalist
 2021: Kåss til kvelds (NRK) – gjest
 2021: Sofa (TV2) – seg selv
 2020: Camp Kulinaris (TV3) – deltaker
 2019: Familieduellen (TV2) – deltaker
 2016: Kongen på haugen (TV3) – deltaker
 2013–2014: Tabu med Abu (NRK) – programleder

 Bibliografi 
 2015: Hvis jeg var hvit hadde jeg ikke skrevet denne boka, med Ida Fjeldbraaten – biografisk, (Cappelen Damm) ISBN 9788202488864

 Referanser 

 Eksterne lenker 


Kategori:Norske komikere
Kategori:Norske TV-programledere
Kategori:Norske radioprogramledere
Kategori:Programledere for NRK Radio
Kategori:Programledere for NRK TV
Kategori:Norske skuespillere
Kategori:Pakistanske migranter til Norge
Kategori:Personer fra Lahore
Kategori:Norske deltakere i talentkonkurranser på TV